stanford-oval/wikipedia huggingface dataset:
Breakdown

Breakdown (בעברית: התמוטטות) הוא סינגל של הזמרת מריה קארי ולהקת Bone Thugs-n-Harmony מתוך אלבומה השישי, Butterfly. הוא יצא לאור ב-22 במרץ 1998, על ידי קולומביה רקורדס כסינגל הרביעי מהאלבום.
השיר הגיע למקום הרביעי במצעד השירים שבניו זילנד.
רקע וכתיבה

השיר נכתב על ידי קארי עצמה, אנתוני הנדרסון, צ'ארלס סקרוגס וסטיב ג'יי והופק על ידי קארי עצמה, ג'יי ושון קומבס. בדומה לסינגלים אחרים מהאלבום, יצא השיר באופן מוגבל בעולם בשל הסכסוך של קארי באותה תקופה עם סוני מיוזיק, חברת התקליטים הראשית של קארי.
מבחינה לירית, מתאר השיר את תחושת הכאב והדיכאון שחווה אדם אשר נעזב על ידי האדם שהוא אוהב. השיר זכה לביקורות חיוביות על ידי מבקרי המוזיקה.
וידאו קליפ

בווידאו קליפ של השיר נראית קארי שהיא מחליפה מגוון של תלבושות ואיפור מסצנה לסצנה. בשתי הסצנות העיקריות שבקליפ נראית קארי לבושה בבגדים בסגנון פלמנקו תוך ריקוד על כיסא עם שתי רקדניות אחרות. בסצנה האחרת רואים את קארי ואת Bone Thugs-n-Harmony משחקים בקזינו.
נכון לדצמבר 2018, מונה הצפיות של הקליפ עומד על כ-19 מיליון צפיות.
הופעה והצלחה

את השיר ביצעה קארי בתאריכים נבחרים בסיבוב ההופעות לקידום האלבום, ובנוסף בסיבוב ההופעות "Adventures of Mimi Tour" ב-2006. בעקבות השחרור המוגבל של השיר בעולם הוא כשל מלהיכנס למצעדים של מדינות העולם מלבד אוסטרליה וניו זילנד שם הגיע למקומות 38 ו-4 בהתאמה.
בארצות הברית השיר יצא לרדיו בלבד מה שלא אפשר את כניסתו למצעד הרשמי של המדינה אך נכנס למצעד הרדיו במקום ה-53, ולמקום ה-4 במצעד שירי ה-R&B וההיפ-הופ, שם גם נכנס למקום ה-28 במצעד סיכום השנה שלהם.
מיקומי שיא

|   ‏‏‏  מצעדים ודירוגים (1997-98)> מדינה |   ‏‏‏  מצעדים ודירוגים (1997-98)> מצעד |   ‏‏‏  מצעדים ודירוגים (1997-98)> מיקום שיא |   ‏‏‏  מצעדים ודירוגים (1997-98)>  |
| --- | --- | --- | --- |
|  אוסטרליה | מצעד הסינגלים האוסטרלי | 38 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הרדיו | 63 |  |
|  ארצות הברית | מצעד שירי ה-R&B\היפ הופ | 4 |  |
|  ארצות הברית | מצעד השירים הקצביים | 31 |  |
|  ניו זילנד | המצעד הניו זילנדי הרשמי | 4 |  |
|   ‏‏‏  מצעדי סוף שנה (1998)> מדינה |   ‏‏‏  מצעדי סוף שנה (1998)> מצעד |   ‏‏‏  מצעדי סוף שנה (1998)> מיקום שיא |   ‏‏‏  מצעדי סוף שנה (1998)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי ה-R&B\היפ הופ | 28 |  |
נתוני מכירות

| מקום | תארים | מכירות |
| --- | --- | --- |
| ניו זילנד (RMNZ) | זהב | 5,000 |
Ich Troje

| --- | --- |

 מקום הקמה:  לודז' 
 תקופת הפעילות:  מ-1995 
 סוגה:  מוזיקת פופ 
 חברת תקליטים:  Koch International Poland 
 www.ichtroje.pl
 חברים
 מייקל וישנבסקי Justyna Majkowska Justyna Panfilewicz Marta Milan Magda Femme Jacek Łągwa Ania Wiśniewska Agata Buczkowska 
 
Ich Troje (איך טרויה, "שלושתם") היא להקת פופ פולנית בה חברים מייקל וישנבסקי, יאצק וונגבה ואשתו הנוכחית של וישנבסקי, אנה שביונטצ'אק (מאז 2003). חברות עבר נוספות בלהקה הן מגדלנה פוקורה (ידועה כיום כמגדה פמה, 1996–2000) ויוסטינה מייקובסקה (2000–2003).
Ich Troje נוסדה ב-1996 על ידי כותב השירים מייקל וישנבסקי והמלחין יאצק וונגבה.
מאז שנת 2000, Ich Troje הייתה אחת מהלהקות הפולניות הפופולריות ביותר שמכרה מעל 1.5 מיליון תקליטים מאז יוני 2001. בשנתיים האחרונות Ich Troje ביצעה מעל 300 הופעות. הצלחה זו עומדת בניגוד לביקורות השליליות ועדותו של וישנבסקי כי "אינו יודע לשיר". נושאי השירים של הלהקה הם אהבה, בגידה, ופרידות.
באירוויזיון

ב-25 בינואר 2003 בחר הציבור בפולין בתהליך הצבעה טלוויזיוני את Ich Troje לייצג את פולין בתחרות האירוויזיון עם השיר "אין גבולות" ("No Borders", "Keine Grenzen") שבוצע בשלוש שפות - פולנית, גרמנית ורוסית. השיר הגיע למקום השביעי בגמר.
ב-2006, פולין שוב בחרה ב-Ich Troje שתייצג אותם באירוויזיון 2006 עם השיר "הולך בעקבות לבי" ("Follow My Heart"), בשיתוף עם או-ג'יי (המוכר גם כ"ריל מק'קוי") ממופע היורודאנס המצליח. ההרכב זכה במקום האחד-עשר בחצי הגמר, במרחק מקום אחד מהעפלה לגמר.
GNU Debugger

| --- | --- |


תמונת מסך של GNU Debugger
 מפתח:  פרויקט גנו
 מחזור חיים:  1986–הווה (כ־38 שנים) 
 גרסה אחרונה:  15.1 (7 ביולי 2024) 
 מערכת הפעלה:  חוצה פלטפורמות
 נכתבה בשפות:  C, Scheme 
 סוג רישיון:  הרישיון הציבורי הכללי של גנו גרסה 3
 קוד מקור:  https://sourceware.org/git/binutils-gdb.git 
 קטגוריה:  Debugger
 http://www.gnu.org/software/gdb/
 
GNU Debugger, הידוע יותר בשמו GDB, הוא מנפה השגיאות הסטנדרטי למערכת התוכנה של גנו. זהו מנפה שגיאות מרובה פלטפורמות שרץ על מערכות דמויות יוניקס רבות ועובד עם שפות תכנות רבות, כגון C‏, C++‎, ו-Fortran. זוהי תוכנה חופשית אשר מופצת תחת רישיון GPL (גרסה 3).
GDB מציע אמצעים נרחבים למעקב ושינוי של הרצת תוכנה. המשתמש יכול לפקח ולשנות את הערכים של המשתנים הפנימיים של התוכנית ואפילו לקרוא לפונקציה ללא תלות בהתנהגות הנורמלית של התוכנית.
GDB לא כולל ממשק גרפי למשתמש משל עצמו וכברירת המחדל הוא פועל מממשק שורת פקודה. אולם, מספר ממשקים גרפיים נבנו בשבילו, כגון DDD, "מצב GUD" ב-Emacs, ו-KDevelop. אלה מציעים אמצעים דומים אשר למנפי שגיאות המופיעים בסביבות פיתוח משולבות.
מספר כלי ניפוי אחרים עוצבו כדי לעבוד עם GDB, כגון גלאי דליפת זיכרון.
פרטים טכניים > פיצ'רים

GDB מציע מגוון פיצ'רים שמאפשרים מעקב אחרי ריצה של תוכנית, כמו גם שינוי שלה. למשל, ניתן לעקוב אחר ערכים של משתנים פנימיים בתוכנית ואף לקרוא לפונקציות באופן יזום, ללא תלות בריצת התוכנית.
מספר רב של מעבדים נתמכים על ידי GDB (נכון ל-2003): Alpha, ARM, H8/300, System/370, System 390, X86, X86-64, איטניום, מוטורולה 68000, MIPS, PA-RISC, PowerPC, SuperH, SPARC, VAX, Nios ועוד. מעבדים פחות ידועים אשר נתמכים על ידי הגרסה הסטנדרטי של GDB כוללים את : A29K, ARC, AVR, CRIS, D10V, D30V, FR-30, FR-V, Intel i960, M32R, 68HC11, Motorola 88000, MCORE, MN10200, MN10300, NS32K, Stormy16, V850, VAX, ו-Z8000 (גרסאות חדשות יותר ככל הנראה לא יכללו חלק מהם).
פרטים טכניים > ניפוי שגיאות מרוחק

GDB מציע אפשרות לבצע ניפוי שגיאות מרוחק. במצב זה, GDB רץ במכונה אחת, ואילו התהליך שממנו מנופות השגיאות (התהליך ה"מדובג") רץ במכונה אחרת. שימוש במצב זה נעשה בעיקר כאשר מנפים שגיאות במערכת משובצת מחשב.
דוגמאות לפקודות

| --- | --- |
$ gdb program: פקודה המשמשת לתחילת תהליך ניפוי השגיאות מתוכנית מסוימת
(gdb) run: פקודה המפעילה את התוכנית הטעונה
(gdb) break: פקודה היוצרת נקודת עצירה בתוכנית
(gdb) info registers: פקודה המדפיסה את ערכי האוגרים
(gdb) disassemble func: מתרגמת פונקציה מסוימת משפת מכונה לשפת סף (אסמבלי)
שימוש לדוגמה ב-GDB

עבור הקוד הבא שנכתב בשפת C:
#include <stdio.h>
#include <stdlib.h>
#include <string.h>

size_t foo_len( const char *s )
{
  return strlen( s );
}

int main( int argc, char *argv[] )
{
  const char *a = NULL;

  printf( "size of a = %lu\n", foo_len(a) );

  exit( 0 );
}
הקוד הנ"ל מהודר באמצעות GCC בלינוקס. על מנת שיהיה ניתן לבצע ניפוי שגיאות עבורו באמצעות GDB, יש לקמפל אותו תוך שימוש בדגל g- (במצב זה הקובץ הבינארי שייווצר יכלול debug information). בהתאם, יש לעשות שימוש בפקודה הבאה:

כעת ניתן להפעיל את הקובץ הבינארי:
$ ./example
Segmentation fault
כפי שניתן לראות, כאשר מריצים את הקוד לדוגמה מתרחשת שגיאת סגמנטציה. ניתן להשתמש ב-GDB כדי לבדוק את הבעיה ולנפות את השגיאות.
$ gdb ./example
GNU gdb (GDB) Fedora (7.3.50.20110722-13.fc16)
Copyright (C) 2011 Free Software Foundation, Inc.
License GPLv3+: GNU GPL version 3 or later <https://gnu.org/licenses/gpl.html>
This is free software: you are free to change and redistribute it.
There is NO WARRANTY, to the extent permitted by law.  Type "show copying"
and "show warranty" for details.
This GDB was configured as "x86_64-redhat-linux-gnu".
For bug reporting instructions, please see:
<https://www.gnu.org/software/gdb/bugs/>...
Reading symbols from /path/example...done.
(gdb) run
Starting program: /path/example

Program received signal SIGSEGV, Segmentation fault.
0x0000000000400527 in foo_len (s=0x0) at example.c:7
7	  return strlen (s);
(gdb) print s
$1 = 0x0
הבעיה נמצאת בשורה 7, ומתרחשת בעת קריאה לפונקציה strlen (מכיוון שהיא מקבלת כקלט משתנה שהוא NULL ).

על מנת לתקן את הבעיה, המשתנה a (בפונקציה main ) חייב להכיל מחרוזת חוקית. הנה גרסה מתוקנת של הקוד:
#include <stdio.h>
#include <stdlib.h>
#include <string.h>

size_t foo_len( const char *s )
{
  return strlen(s);
}

int main( int argc, char *argv[] )
{
  const char *a = "This is a test string";

  printf( "size of a = %lu\n", foo_len(a) );

  exit( 0 );
}
כעת ניתן להדר את הגרסה המתוקנת של הקוד ולהריץ:
$ gdb ./example
GNU gdb (GDB) Fedora (7.3.50.20110722-13.fc16)
Copyright (C) 2011 Free Software Foundation, Inc.
License GPLv3+: GNU GPL version 3 or later <https://gnu.org/licenses/gpl.html>
This is free software: you are free to change and redistribute it.
There is NO WARRANTY, to the extent permitted by law.  Type "show copying"
and "show warranty" for details.
This GDB was configured as "x86_64-redhat-linux-gnu".
For bug reporting instructions, please see:
<https://www.gnu.org/software/gdb/bugs/>...
Reading symbols from /path/example...done.
(gdb) run
Starting program: /path/example
size of a = 21
[Inferior 1 (process 14290) exited normally]
1175

שנת 1175 היא השנה ה-75 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

אלסנדריה  שבפיימונטה הפכה להיות מושב הבישוף.
נולדו

מייקל סקוטוס, מלומד סקוטי שנודע בשל תרגומיו של אריסטו מערבית ללטינית (שנת פטירה משוערת 1232)
ראו גם

ילידי 1175‎
נפטרים ב-1175‎
1179

שנת 1179 היא השנה ה-79 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

הוועידה הלאטרנית השלישית. במרכז הוועידה היו דיונים בהקשר לקתרים ותנועה הוולדנסית.
נפטרו

17 בספטמבר – הילדגרד מבינגן, מלחינה, משוררת, רופאה, מחזאית, סופרת ומיסטיקנית גרמנית (נולדה ב-1098)
ראו גם

ילידי 1179‎
נפטרים ב-1179‎
1177

שנת 1177 היא השנה ה-77 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

25 בנובמבר – ממלכת ירושלים מביסה את צלאח א-דין בקרב גזר
נפטרו

13 בינואר – היינריך השני, דוכס אוסטריה (נולד ב-1112)
ראו גם

ילידי 1177‎
נפטרים ב-1177‎
Closer (שיר של ני-יו)

Closer הוא שיר של זמר ה-R&B האמריקני, ני-יו. השיר יצא לאור בתור הסינגל הראשון מתוך אלבום האולפן השלישי של ני-יו, Year of the Gentleman. השיר הגיע למקום ה-1 במצעד הסינגלים הבריטי, והפך לסינגל השני שמגיע למקום הראשון במצעד זה, אחרי So Sick. השיר הגיע למקום ה-7 במצעד הבילבורד הוט 100 וזכה להצלחה במצעדים רבים במדינות שונות.
Closer הוא השיר ה-15 הנמכר ביותר בבריטניה לשנת 2008, והוא הגיע למעמד פלטינה בארצות הברית.
מיקומי שיא

| מצעד סינגלים | דירוג שיא |
| --- | --- |
אוסטרליה: 8
בלגיה (פלנדריה): 24
בלגיה (ולוניה): 28
בולגריה: 10
אוסטריה: 29
קנדה: 19
צ'כיה: 6
דנמרק: 12
הולנד: 12
נורווגיה: 17
יפן: 85
מצעד הפזמונים הבינלאומי השנתי של גלגלצ: 38
סלובקיה: 6
גרמניה: 4
אירלנד: 3
ניו זילנד: 3
הונגריה: 15
איטליה: 10
שוודיה: 40
שווייץ: 17
מצעד הסינגלים הבריטי: 1
בילבורד הוט 100 (ארצות הברית): 7
בילבורד "שירי ה-R&B/היפ הופ הלוהטים": 21
1181

שנת 1181 היא השנה ה-81 במאה ה-12. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

אסטרונומים סינים ויפנים מתעדים את סופרנובה 1181
נפטרו

20 במרץ – טאירה נו קיומורי, מצביא יפני מתקופת הייאן (נולד ב-1118)
30 באוגוסט – אלכסנדר השלישי, אפיפיור (נולד ב-1105)
ראו גם

ילידי 1181‎
נפטרים ב-1181‎
Bad 25

"Bad 25" הוא אלבום מיוחד שיצא בשנת 2012 לציון 25 שנים לצאת האלבום "Bad" של הזמר מייקל ג'קסון. האלבום, שיצא לשוק ב-18 בספטמבר, הוא תוצאה של שיתוף פעולה בין Epic ו-Legacy Recordings (השייכים לחברת התקליטים סוני) ו-MJJ Music. לצד שירי האלבום המקוריים, כולל האלבום גם גרסאות דמו שהוקלטו במהלך הכנת האלבום, גרסאות דמו לשירים שלא נכללו לבסוף באלבום המקורי ורמיקיסים לשירים מתוך האלבום. הגרסה המורחבת (deluxe edition) כללה גם הקלטה ו-DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי.
האלבום

ההודעה על הכוונה להוציא את האלבום פורסמה במהלך חודש מאי 2012. האלבום יצא, במספר גרסאות, ב-18 בספטמבר אותה שנה. האלבום המחודש כלל שני תקליטורים בהם נכללו שירי האלבום המקוריים וחומרים שהוקלטו במהלך הקלטת האלבום המקורי. בין החמרים הנוספים נכללו גרסאות דמו מוקדמות לשירים שנכללו באלבום, גרסאות דמו לשירים שנותרו מחו לאלבום ורמיקסים. DVD של ההופעה שהתקיימה ב-16 ביולי 1987 באצטדיון ומבלי שבלונדון, כחלק ממסע ההופעות שליווה את יציאת האלבום המקורי.
Bad 25 הוא האלבום התשיעי שיצא לאור על ידי סוני ומוטאון לאחר מותו של ג'קסון ביוני 2009.
שיווק וקידום מכירות

כחלק מהליך קידום המכירות לאלבום הוציאה חברת "פפסי" כמיליון פחיות ברחבי העולם, עליהם מופיעה דמותו של ג'קסון מתוך הקליפ לשיר "Smooth Criminal".
במאי הסרטים ספייק לי הודיע כי יפיק סרט דוקומנטרי לכבוד חגיגות 25 שנים לצאת האלבום. הסרט הוצג לראשונה בפסטיבל ונציה ה-69 שהתקיים בתחילת חודש אוגוסט 2012. הסרט שנקרא "Bad 25" כלל קטעים שצולמו מאחורי הקלעים של הפקות הווידאו קליפים שליוו את האלבום וראיונות עם אנשים שהיו מעורבים בהפקת האלבום. הסרט שודר ברשת ABC ב-22 בנובמבר 2012, כחודשיים לאחר יציאת האלבום.
סינגלים

השיר ""I Just Can't Stop Loving You", שהיה הסינגל הראשון שיצא לאור מהאלבום המקורי, יצא לאור כסינגל ב-1 ביוני 2012. הסינגל נמכר רק על גבי תקליטור ולא ניתן להורדה דיגיטלית. כבי-סייד לסינגל נוסף השיר "Don't Be Messin' 'Round". השיר הוקלט בשנת 1986 במהלך הקלטות האלבום Bad, אך לא נכלל בו בסופו של דבר. הסינגל יצא גם בגרסת ויניל, בגרסה זאת נכלל כבי-סייד השיר "Baby be Mine" מתוך האלבום "Thriller" במקום השיר "Don't Be Messin' 'Round". הסינגל מכר 5,000 עותקים בשבוע הראשון לאחר יציאתו ודורג בראש מצעד המכירות של בילבורד במכירות פיזיות של סינגלים.
כחודש יציאת האלבום יצא לאור סינגל נוסף - רמיקס לשיר "Bad" שבוצע על ידי אפרוג'ק בשיתוף פיטבול. השיר נכנס למקום ה-52 במצעד הבילבורד היפני והגיע עד למקום השישי מספר שבועות לאחר מכן. השיר דורג במקום ה-45 במצעד הדאנס/אלקטרוני בארצות הברית ובמצעד האוסטרי.
השיר "I'm So Blue" שודר בתחנות רדיו באיטליה במהלך חודש אוקטובר. בחודש דצמבר שודר השיר גם בתחנות רדיו בפולין ובסין.
מכירות ומצעדים

ביפן זכה האלבום להצלחה הגדולה ביותר ובשבוע הראשון נכנס האלבום למקום העשירי במצעד האלבומים היפני עם מכירות של 190,753 עותקים. שבוע לאחר מכן ירד האלבום למקום ה-24 עם מכירות של 5,307 עותקים. על פי כללי הבילבורד 200 נחשב האלבום בגרסתו הכפולה נחשב לאלבום זהה לאלבום המקורי ונכנס למצעד במקום ה-23. גרסת הדה-לוקס נחשבה לאלבום חדש ודורגה במקום ה-46. סה"כ מכר האלבום בארצות הברית 47,000 עותקים בשבוע הראשון. בבריטניה נכנס האלבום למקום השישי עם מכירות 11,475 עותקים בשבוע הראשון. שבוע לאחר מכן ירד האלבום למקום ה-38 עם מכירות של 3,365 עותקים. במהלך השבוע הראשון נמכרו ברחבי העולם למעלה ממיליון עותקים.
סרטו הדוקומנטרי של ספייק לי "Bad 25" שודר בארצות הברית ברשת ABC במהלך חג ההודיה בגרסה מקוצרת של 60 דקות. הגרסה המלאה (123 דקות) שודרה בבריטניה ואירלנד ב-1 בדצמבר. הסרטון זכה לביקורות חיוביות ומדורג עם 91% ביקורות חיוביות באתר Rotten Tomatoes.
ביקורות

הביקורות שליוו את יציאת האלבום היו מעורבות. המגזין אנטרטיינמנט ויקלי נתן לאלבום ציון A וכתב שהוא מהווה "תזכורת חזקה עד כמה הפופ של Bad עדיין מחזיק מעמד". את השירים החדשים שנוספו לאלבום הוא תיאר כ"אוצרות של ממש". מייק דיבר מה-BBC כינה את האלבום "יצירת פופ מדהימה, רעננה וחיונית".
הלוס אנג'לס טיימס הגיב באופן חיובי לאלבום באופן כללי, אך נתן ביקורת שלילית לרמיקסים החדשים, במיוחד לשיתוף הפעולה עם Nero, אפרוג'ק ופיטבול. רוברט רנדלס, כתב כי הרמיקסים הם "קטעי האוס נוראיים המהווים עלבון לזכרו של מייקל ג'קסון". איוון סוודלי נתן באתר PopMatters ציון של 7 מתוך 10 וציין כי השיר של אפרוג'ק הוא "זבל מוחלט". בנוסף כתב כי השיר "Speed Demon" "נשמע יותר כמו שיר של Nero עם קולות של מייקל ג'קסון מאשר רמיקס לשיר של מייקל ג'קסון". האתר supajam ביקר את הרמיקס של פיטבול לשיר "Bad" וכתב כי "קולו של מייקל ג'קסון חולל בצורה איומה". מייקל קראג כתב שהשיר "גורם למייקל גקסון להתהפך בקברו".
גרסאות נוספות

בנוסף לגרסה הרגילה יצא האלבום במגוון רחב של גרסאות שכללו תוספות שונות.
| גרסה | תכולה |
| --- | --- |
גרסה מורחבת: כוללת 4 דיסקים - הגרסה המקורית בצירוף דיסק ההופעה ו-DVD של ההופעה. כמו כן צורפו לאלבום פוסטר וסטיקר.
גרסה מורחבת לאספנים: הגרסה המורחבת בצירוף חולצה עם לוגו האלבום, אוזניות, הסינגל "I Just Can't Stop Loving You" על גבי תקליט ויניל ומזכרות מסיבוב ההופעות.
גרסת תקליטי הויניל: 3 תקליטי ויניל הכוללים את כל שירי הגרסה הרגילה.
גרסת וולמארט: גרסה מיוחדת שנמכרה רק בחנויות וולמארט וכללה את 2 הדיסקים וחולצת טי
גרסת טארגט: גרסה מיוחדת שנמכרה ברשת טארגט. הגרסה כללה את 2 הדיסקים ו-DVD עם אוסף שירים של הזמר.
גרסה יפנית: הגרסה שנמכרה רק ביפן כללה את הגרסה המורחבת בתוספת הופעה שצולמה ביוקוהמה במסגרת מסע ההופעות המקורי.
רשימת השירים באלבום

| דיסק 1> מס' | דיסק 1> שם | דיסק 1> משך | דיסק 1>  | דיסק 1>  | דיסק 1>  | דיסק 1>  | דיסק 1>  | דיסק 1>  | דיסק 1>  |
| --- | --- | --- | --- | --- | --- | --- | --- | --- | --- |
| 1. | Bad  | 4:07 |  |  |  |  |  |  |  |
| 2. | The Way You Make Me Feel  | 4:57 |  |  |  |  |  |  |  |
| 3. | Speed Demon  | 4:01 |  |  |  |  |  |  |  |
| 4. | Liberian Girl  | 3:53 |  |  |  |  |  |  |  |
| 5. | Just Good Friends (בשיתוף סטיבי וונדר)   | 4:06 |  |  |  |  |  |  |  |
| 6. | Another Part of Me  | 3:54 |  |  |  |  |  |  |  |
| 7. | Man in the Mirror  | 5:20 |  |  |  |  |  |  |  |
| 8. | I Just Can't Stop Loving You (בשיתוף סידה גרט)   | 4:11 |  |  |  |  |  |  |  |
| 9. | Dirty Diana  | 4:41 |  |  |  |  |  |  |  |
| 10. | Smooth Criminal  | 4:17 |  |  |  |  |  |  |  |
| 11. | Leave Me Alone  | 4:37 |  |  |  |  |  |  |  |
| משך כולל: | משך כולל: | 46:17 |  |  |  |  |  |  |  |
| דיסק 2> מס' | דיסק 2> שם | דיסק 2> משך | דיסק 2>  | דיסק 2>  | דיסק 2>  | דיסק 2>  | דיסק 2>  | דיסק 2>  | דיסק 2>  |
| --- | --- | --- | --- | --- | --- | --- | --- | --- | --- |
| 1. | Don't Be Messin' 'Round  | 4:18 |  |  |  |  |  |  |  |
| 2. | I'm So Blue  | 4:06 |  |  |  |  |  |  |  |
| 3. | Song Groove  | 4:25 |  |  |  |  |  |  |  |
| 4. | Free  | 4:24 |  |  |  |  |  |  |  |
| 5. | Price of Fame  | 4:32 |  |  |  |  |  |  |  |
| 6. | Al Capone  | 3:33 |  |  |  |  |  |  |  |
| 7. | Streetwalker  | 5:52 |  |  |  |  |  |  |  |
| 8. | Fly Away  | 3:26 |  |  |  |  |  |  |  |
| 9. | Todo Mi Amor Eres Tu (הגרסה הספרדית לשיר "I Just Can't Stop Loving You" בשיתוף סידה גרט)   | 4:04 |  |  |  |  |  |  |  |
| 10. | Je Ne Veux Pas La Fin De Nous" (הגרסה הצרפתית לשיר "I Just Can't Stop Loving You" בשיתוף סידה גרט)   | 4:07 |  |  |  |  |  |  |  |
| 11. | Bad (רמיקס של אפרוג'ק בשיתוף פיטבובל)   | 4:26 |  |  |  |  |  |  |  |
| 12. | Speed Demon (רמיקס של Nero)   | 4:08 |  |  |  |  |  |  |  |
| 13. | Bad (רמיקס של אפרוג'ק - גרסת הקלאב)   | 7:31 |  |  |  |  |  |  |  |
| משך כולל: | משך כולל: | 56:09 |  |  |  |  |  |  |  |
מצעדים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 10 |
|  אוסטרליה | מצעד האלבומים האוסטרלי | 14 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 19 |
|  גרמניה | GfK – טופ 100 | 4 |
|  הולנד | מצעד 100 האלבומים ההולנדיים | 6 |
|  הונגריה | Mahasz | 19 |
|  ולוניה | אולטראטופ 40 | 7 |
|  יוון | IFPI Greece | 13 |
|  מקסיקו | טופ 100 – מקסיקו | 68 |
|  נורווגיה | VG-lista | 20 |
|  ספרד | PROMUSICAE | 2 |
|  פולין | ZPAV | 12 |
|  פינלנד | המצעדים הפיניים הרשמיים | 27 |
|  פלנדריה | אולטראטופ 50 | 16 |
|  צרפת | SNEP | 5 |
|  קוריאה הדרומית | סירקל צ'ארט | 5 |
|  שוודיה | סוורייטופליסטן | 14 |
|  שווייץ | המצעד השווייצרי | 13 |
ENIAK Antique

| --- | --- |

ENIAK Antique
 מאפיינים כלליים
 יצרן:  ENIAK S.A
 שנות ייצור:  1983–1989
 הרכבה:  ארגנטינה ארגנטינה
 אורך:  3,900 מ"מ
 רוחב:  1,600 מ"מ
 גובה:  1,270 מ"מ
 משקל:  750 ק"ג
 בסיס גלגלים:  2,450 מ"מ
 מפרט טכני
 מנוע:  4 צילינדרים, 1,796 סמ"ק המפיק 76 כ"ס  6 צילינדרים, 3,618 סמ"ק המפיק 164 כ"ס
 הילוכים:  תמסורת ידנית - 4 מהירויות
 מהירות מרבית:  175 קמ"ש (מנוע 6 צילינדרים)
 צריכת דלק:  11.0 ק"מ ל-1 ליטר (במהירות 100 קמ"ש, מנוע 1,796 סמ"ק)  14.6 ליטר ל-100 ק"מ (מנוע 3,618 סמ"ק)
 מעצב:  P.Campo – A. Baudena
ENIAK Antique (בספרדית: ENIAK Antique) היא מכונית ספורט בתצורת רודסטר, 2 מושבים מתוצרת יצרנית הרכב הארגניטינית ENIAK S.Aאשר יוצרה  בין השנים 1983–1989.
דגם ה-"ENIAK Antique" בצורתו החיצונית, דומה למכוניות רודסטר שיוצרו בבריטניה בשנות ה-30 וה-40.
"ENIAK Antique"

רודסטר
יוצרו 104 יחידות
2 מושבים
2 דלתות ("דלתות התאבדות" - ציר הדלת נפתח הפוך לכיוון ציר התנועה הקדמי)
ללא חלונות מלבד לחלון רוחבי קדמי שמתקפל
תאוצת דגם ה-"ENIAK Antique"  בין  0 - 100 קמ"ש היא 9.4 שניות (מנוע 4 צילינדרים)
תאוצת דגם ה-"ENIAK Antique"  בין  0 - 100 קמ"ש היא 7.0 שניות (מנוע 6 צילינדרים)
תמונות

דגמי "ENIAK Antique"
דגמי "ENIAK Antique"
ראו גם

רודסטר
IAME Rastrojero Conosur
הערות שוליים

↑  דגם  "ENIAK Antique" - מפרט טכני automobile-catalog
↑  דגם  "ENIAK Antique" elcordillerano.com.ar/noticias/2017/11/08/24971-eniak-antique-un-auto-artesanal-argentino-por-las-calles-de-bariloche
↑  דגם  "ENIAK Antique"  retrovisiones.com/2014/12/30o-aniversario-del-eniak-antique
↑  דגם  "ENIAK Antique" - מבחן דרכים testdelayer.com.ar/pruebas/eniak-antique
Flashlight (שיר של קאשה מוש)

Flashlight (בעברית: זרקור) הוא השיר שייצג את פולין באירוויזיון 2017 שהתקיים בקייב, אוקראינה. השיר בוצע על ידי קאשה מוש. השיר שנבחר בגמר הלאומי של פולין לאירוויזיון נכתב על ידי קאשה מוש, פיט ברינגר וריקרד בונד טרומיל.
השיר בוצע על ידי מוש אחד עשר מתוך 18 שירים בחצי הגמר הראשון של האירוויזיון., הוא הגיע למקום התשיעי והעפיל לגמר, שם מוקם במקום העשרים ושניים.
הערות שוליים

↑  POLAND: KASIA MOS WINS KRAJOWE ELIMINACJE 2017 WITH “FLASHLIGHT”, וויוויבלוגס, 18 בפברואר 2017
↑  הערוץ הרשמי של האירוויזיון, Eurovision Song Contest 2017 - Semi-Final 1 - Official Recap, יוטיוב, 31 במרץ 2017
| --- | --- |
בקרת זהויות :  MusicBrainz work: 03ea9e57-6893-4abe-bd67-633917eaab72
Ich habe genug, רי"ב 82

Ich habe genug (בעברית: די לי) רי"ב 82, היא קנטטה לבס שהולחנה על ידי יוהאן סבסטיאן באך והיא מהקנטטות הנודעות שלו. החלק השלישי של הקנטטה כלול בקובץ המחברת של אנה מגדלנה באך.
באך הלחין את הקנטטה ב-1727 בהיותו בלייפציג, לכבוד חג הקנדלמאס, והיא בוצעה לראשונה ב-2 בפברואר באותה שנה. ב-1731 בוצעה גם גרסה של הקנטטה לסופרן הממוספרת כרי"ב 82a.
הטקסטים הנקראים בחג כוללים את תחילת פרק ג' בספר מלאכי ואת סיפור הבאת ישו למקדש, כמתואר בבשורה על-פי לוקאס. בסיפור זה מתואר צדיק בשם שמעון שלקח את ישו על זרועותיו ובברכו את אלוהים אמר "עתה תפטר את-עבדך כדברך אדני בשלום; כי-ראו עיני את-ישועתך; אשר הכינות לפני כל-העמים; אור להאיר עיני הגוים ותפארת ישראל עמך". על דברים אלו מבוססת הלברית של הקנטטה. הדברים משמשים גם בסיס לקנטטות רי"ב 83 ורי"ב 125, אך בקנטטה זו מורחב הטקסט ביצירה אנונימית נוספת שעוסקת בכמיהה לעזוב את תלאות החיים ולהתאחד עם ישו.
קנטטות נוספות שכתב באך למועד זה בשנים אחרות הן: רי"ב 161, רי"ב 157 ורי"ב 158.
דף התווים של הקנטטה ששימש את באך בעת ביצועה מראה שהוא ביצע אותה לאחר הבכורה ב-1727, עוד כמה פעמים: עם התאמה לסופרן, בה גם הוחלף האבוב בחליל ב-1731; גרסה נוספת לסופרן ב-1735; ופעם נוספת לבס ב-1745, בה הוחלף האבוב באבוב ציד. עיסוק חוזר זה של באך בקנטטה וכן הכללתה במחברת של אנה מגדלנה באך מעיד על החשיבות הרבה שהוא ייחס ליצירה.
כמו כן, הנושא הפותח את האריה בתחילת הקנטטה ומנוגן על ידי האבוב, מופיע ביצירות נוספות של באך, בהן האריה Erbarme dich מתוך מתאוס פסיון והאריה ?Wann kommst du, mein Heil מתוך רי"ב 140 (עם פיתוחים נוספים).
מבנה והרכב מבצע

הקנטטה נכתבה עבור זמר בס אחד ואבוב, שני כינורות, ויולה ובאסו קונטינואו.
היא מורכבת מחמישה חלקים:
אריה: Ich habe genug (די לי)
רצ'יטטיב: Ich habe genug (די לי)
אריה: Schlummert ein, ihr matten Augen (הירדמנה, עיניים לאות)
רצ'יטטיב: !Mein Gott! wenn kömmt das schöne: Nun (אלי, מתי תבוא שעתי היפה!)
אריה: Ich freue mich auf meinen Tod (שמח אני לקראת מותי)
הקלטות

זוהי אחת הקנטטות המוקלטות והמבוצעות ביותר של באך. באתר קנטטות באך נמנות למעלה מ-100 הקלטות במאה השנים האחרונות.
מבין הביצועים הידועים של היצירה ניתן להזכיר את שלוש ההקלטות של דיטריך פישר-דיסקאו ואת ההקלטה מ-1966 בה מנצח יהודי מנוחין עם סולנית המצו-סופרן ג'נט בייקר.
הערות שוליים

↑  ספר מלאכי, פרק ג', פסוקים א'–ד'
↑  לוקס ב, 22-32
↑  על קנטטות באך, עמוד 7 מאת כריסטוף וולף
1 2  מידע על רי"ב 82
↑  הקישור הראשון בפסקת "קישורים חיצוניים", בפסקה Contents
| --- | --- |
בקרת זהויות :  NLI: 987007599740105171  BnF: cb13909933r (data)  GND: 300007736  LCCN: n84072767  MusicBrainz work: c6c039f1-5f7c-4506-b2bc-61a2c037291d  VIAF: 178190556   WorldCat (עם VIAF): 178190556
Ibtihaj

Ibtihaj הוא סינגל שהוקלט על ידי הראפרית האמריקאית רפסודי בשיתוף הזמר-יוצר האמריקאי דיאנג'לו והראפר האמריקאי ג'יזה. השיר יצא לאור ב-2 באוגוסט 2019, כסינגל הראשי מתוך האלבום השלישי של רפסודי, Eve, על ידי חברות התקליטים רוק ניישן וג'מלה רקורדס.